ועדת העלייה, הקליטה והתפוצות, כנסת 25, פרוטוקול מספר 48, 2023-05-15 00:00

עודד פורר: שלום רב, אני מתכבד לפתוח את ישיבת ועדת העלייה, הקליטה והתפוצות

עודד פורר:  היום 15 במאי 2023, כ"ד באייר התשפ"ג

עודד פורר:  על סדר-היום: דיון מעקב על ביטול נוהל החירום לעליה לישראל מאוקראינה, רוסיה ובלארוס החל מתאריך 1 במאי 2023

עודד פורר:       יושבים פה נציגי המשרדים – לא יושבים פה קובעי המדיניות, אבל אני חושב שזו הפעם הראשונה מאז הוקם משרד העלייה והקליטה, שמשרד העלייה והקליטה פועל כדי לצמצם את העלייה למדינת ישראל באופן גלוי, באופן בוטה, באופן גס בצורה שאינה משתמעת לשני פנים, ואליו מצטרפים משרדי ממשלה נוספים, בהם משרד הפנים ורשות האוכלוסין וההגירה

עודד פורר:  הנתונים שאנו נחשפים אליהם הם נתונים של בין עולים בהתאם למקום חמורים, קשים ובלתי נסבלים של יצירת חיץ בין עולים בהתאם למקום מוצאם, בהתאם לשפה שהם מדברים, ויש כנראה מקומות שלא מוצא חן בעיני חברי הממשלה שיבואו מהם עולים וזה בכלל לא משנה מה תפקידה של מדינת ישראל מבחינתם כמדינתו של העם היהודי וכבית הלאומי של העם היהודי

עודד פורר:      מדינת ישראל היא הבית הלאומי של העם היהודי

עודד פורר:  גם של העם היהודי וחברי הקהילות היהודיות שיושבות ברוסיה, בלרוס ואוקראינה, וגם של חברי הקהילות היהודיות שנמצאות באתיופיה ובמקומות אחרות בעולם, גם אם הם לא מדברים צרפתית או אנגלית

עודד פורר:  הדרך שבה פועלים כולל דברים שהיו פה בדיונים הקודמים, אני חייב לומר - במחשכים, בניסיונות לחתוך, לחתוך, לחתוך ולמנוע

עודד פורר:  זה מתחיל מנושא ההתנהלות של רשות האוכלוסין וההגירה

עודד פורר:  נאמר פה - לא ייסגרו, לא ישפיעו, סגירת ארבעת המרכזים הגדולים לא ישפיע, אז כבר אנחנו מקבלים עדויות של אזרחים שהגיעו לקבל שירות במועדים שנקבעו להם באחת מארבע הלשכות של המתווה – תל אביב, חיפה, ירושלים ובאר שבע וסורבו

עודד פורר:  אנו מדברים על אזרחים שבאו לקבל את האזרחות שלהם, שהם צריכים לעשות פה את שינוי המעמד

עודד פורר:  אנו כבר מדברים על כך שנאמר כאן בדיון לפרוטוקול, שמשרד החוץ המליץ לבטל את נוהל החירום, אבל משיחות שלנו של הוועדה עם משרד החוץ הוא אמר, שלא היה ולא נברא ומשרד החוץ תומך בהמשך קיום נוהל החירום כפי שהיה עד כה

עודד פורר:  גם בנתונים שאני קיבלתי, בהתכתבויות שהיו לרשות האוכלוסין וההגירה עם משרד החוץ הם מעלים שם בדיוק אותן הבעיות

עודד פורר:      איני מצליח להבין

עודד פורר:  מה, אם יהודי דובר רוסית רוצה לעלות למדינת ישראל בגלל כל מה שקורה שם באזור והמשמעויות של מה שיכולת לקרות לבחור יהודי בן 18, 19 או 20 באזור הזה או אם יש לו ילדים בגילאים האלה, אז אומרים לו: לא, אל תעלה? שלא לדבר על העובדה שב-3 באפריל מוציאים במייל את ההנחיות האלה – למי שלא מבין, 3 באפריל היה ערב פסח ממש, לכל השטח, שהחל ב-1 במאי העסק הזה נכנס לתוקף, שבעצם המשמעות שלו היא סגירת השערים

עודד פורר:      אנחנו לא נקבל את זה

עודד פורר:  אנחנו ניאבק בזה, ואנחנו גם לא נאפשר למשרד העלייה והקליטה לרחוץ בידיים נקיות ולומר: הכול בסדר

עודד פורר:  הכול לא בסדר, הכול לא בסדר, ברמה הזו

עודד פורר:  בסוף מדובר בבני אדם

עודד פורר:  לזה מצטרפת החלטת הממשלה, ועדת השרים לענייני חקיקה מיום ראשון כי זה מה שהכי דחוף

עודד פורר:  אם אנחנו מדברים עכשיו על מה דחוף בוועדת השרים לענייני חקירה זה לבטל את התיקון לחוק הדרכונים כדי שהעולים שעולים לכאן, אותם אלה שעלו בשנה האחרונה, גם לא יוכלו להוציא דרכון ולהתנייד בחופשיות, על אף שאמר שר הפנים אתמול בראיון בערוץ 2 – הוא דיבר על כך, שהדרכון הוא זכות יסוד, שמאפשרת תנועה חופשית לאזרחים, אבל כנראה שלא לאזרחים סוג ב'

עודד פורר:  כנראה שלא לאזרחים שעשו לכאן עלייה בשנה האחרונה

עודד פורר:  הם לא יוכלו להמשיך להיות בקשר עם אנשים בחו"ל, להיות בקשר בעסקים שלהם, לצאת לחופשה בחו"ל אלא הם ייצאו כמו עבריינים

עודד פורר:  כמובן, שהוא לא אמר שבשנה הזאת אף אחד גם לא יגייס אותן לצה"ל או – נשית את מלוא החובות עם מינימום זכויות

עודד פורר:      אני לא יודע אפילו איך להתייחס לכל הדברים שנחשפו בפניי בתקופה שעברה מאז הדיון שעבר ועד כה, כולל איך שהתקבלה ההחלטה הזו, בניגוד לכל המלצה מקצועית של מי שבאמת נמצא בשטח

עודד פורר:       אשמח להתייחסות משרדי הממשלה

עודד פורר:  משרד החוץ, בבקשה

עודד פורר:  לא הזמנו אותך לדיון הקודם כי לא חשבנו שמשרד החוץ בתוך האירוע, אבל נתלו בכם כעלה התאנה שמאפשר את ביטול הנוהל

קרן כהן-גת: צר לי על כך

קרן כהן-גת:  אני מטפלת במחלקת אירו אסיה 1, היחסים הבילטרליים עם רוסיה, אוקראינה, בלרוס ומולדובה

קרן כהן-גת:  תודה על הצגת הדברים

קרן כהן-גת:  אכן לא זומנו לדיון הקודם ולכן נבצר מאתנו להציג את עמדתנו

קרן כהן-גת:  בתמצית עמדת משרד החוץ היא שאנו תומכים בהשארת מסלול הגו נו גו, זה נוהל חירום, כדי להבטיח שמי שמעוניין לעלות לישראל מרוסיה, מבלרוס, מאוקראינה, יוכל לעשות זאת בזמן סביר, זאת לאור אי הוודאות המלווה את חיי הקהילה בתקופה הנוכחית והחשש המהותי, שהמתנה ממושכת עלולה להשליך פוטנציאלית על עצם היכולת לעלות ארצה

קרן כהן-גת:  זה די מסכם את הדברים

קרן כהן-גת:  מכל המרחב הזה יש – באוקראינה הגברים לא יכולים לעלות – זה מידע ידוע, שלא ניתן לצאת מאוקראינה – גברים לא יכולים לצאת מאוקראינה בשל המלחמה מגיל 18 עד 60

קרן כהן-גת:  ברוסיה יש עלייה, אנו רואים עלייה משמעותית של המספרים בכל השנה האחרונה על רקע המצב הגיאו פוליטי שקורה במרחב

קרן כהן-גת:  התורים גם להמתנה כרגע גם ברוסיה וגם בבלרוס הם לא מיידיים

קרן כהן-גת:  לצערנו ברוסיה לפי מה שהבנו, זה לוקח לא מעט זמן, זמן לא מבוטל, 8 חודשים להגיע לתור

קרן כהן-גת:  מבלרוס אנו מבינים שזה כ-3 חודשים

קרן כהן-גת:  מאוקראינה זה מספר שבועות

קרן כהן-גת:  ובכל זאת אנו חשובים שהמסלול הזה הוא חשוב, מוריד את המתח ממי שמעוניין לעלות באופן מיידי ולא יכול להמתין

קרן כהן-גת:  חשוב שזה יקרה

קרן כהן-גת:  תודה

עודד פורר: רשות האוכלוסין

רונית אליאן: אנחנו בוועדה הקודמת ציינו את ההליך שבוצע מול משרד החוץ ונתיב

רונית אליאן:  נאמר שם שקיבלנו את חוות הדעת והתקבלה החלטה של מנכ"ל הרשות

רונית אליאן:  גם שלחנו לך גם את פרוטוקול הדיון, שמקבל את הנתון שהועבר ממשרד החוץ שכן ניתן להנפיק את התעודות תוך שישה ימים ואפוסטיל בין 3 ימים ל-30 ימים

רונית אליאן:  גם שלחנו לך את זה בנספחים

רונית אליאן:  מנכ"ל הרשות קיבל את העמדה הזו ועל סמך כך בחנו את ביטול הפטורים מרוסיה ובלרוסיה

רונית אליאן:  לגבי אוקראינה – קרן, אציין שלא היו ביטולים – נשאר כפי שהיה

רונית אליאן:  לגבי רוסיה ובלרוסיה הופיע לי פה במייל, גם צירפתי את זה

עודד פורר: בלרוס מעל שישה חודשים

עודד פורר:  בסיכום הדיון שלכם

רונית אליאן: אמרתי בפעם הקודמת שהנפקת התעודות זה האינדיקציה של זמן ועלות כספית ולא קושי בגלל המלחמה או בעקבותיה

רונית אליאן:  אני חושבת שזה גם בימים רגילים ללא קשר למלחמה שמתנהלת בין רוסיה לאוקראינה

עודד פורר: בבקשה

קרן כהן-גת: אני חושבת שהתקופה שבה ניתן או לא ניתן או כמה זמן לוקח להוציא את התיעוד הוא לא האינדיקציה היחידה והמשמעותית

קרן כהן-גת:  האינדיקציה היותר משמעותית היא הזמן שאדם ממתין לקבלת תור, וכמה זמן יכול לקבל את הבחינה של הזכאות לעלייה שלו

קרן כהן-גת:  אולי אומנם ניתן לקבל תיאורטית תוך זמן קצר את התיעוד אבל זה עדיין לא אומר שמייד עם קבלת התיעוד הוא יכול לעשות את העלייה

קרן כהן-גת:  זה מידע שלחלוטין לא מספיק מקיף כדי לבסס עליו החלטה מסוג זה

עודד פורר: בבקשה

עודד פורר:  הייתם אגב יכולים לנהל את הדיון הזה אם משרד החוץ היה מוזמן לדיון אצל המנכ"ל

עודד פורר:  שלחתם מייל, קיבלתם מייל חזרה, ומבחינתכם בזה נגמר האירוע

עודד פורר:  אגב שום התייחסות למה שנאמר על ידי נתיב שהם לשכת הקשר במקומות האלה שהעלו נושאים מאוד קריטיים

עודד פורר:  אני לא רואה התייחסות גם בסיכום הדיון למה שאמרו

עודד פורר:  ביטלתם את זה לחלוטין

רונית אליאן: כתבנו בסיכום הדיון מה נתיב המליץ, מה כתב

רונית אליאן:  ציטטנו מילה במילה

עודד פורר: אבל זה לא בא לידי ביטוי בהחלטה, נימוקים להחלטה

רונית אליאן: המנכ"ל בדק את דבריו של גנדי מול משרד החוץ

רונית אליאן:  בסופו של יום קיבל את המלצת משרד החוץ

עודד פורר: זה לא המלצת משרד החוץ

רונית אליאן: סליחה

רונית אליאן:  הנתון העובדתי לגבי תוקף הזמן שאפשר לקבל את התעודות

רונית אליאן:  במייל שכתבנו גם למשרד החוץ וגם לנתיב ציינו שאנו מבצעים הערכה מחודשת לאור חלוף הזמן מפרוץ המלחמה וציינו גם את הנקודה שאנו בוחנים את הפטורים בשנית לבקשתו של שר הפנים ומנכ"ל הרשות שנכנסו חדשים לתפקידם

עודד פורר: משרד העלייה והקליטה

אלה סבן: אין לי הרבה מה לחדש מהדיון הקודם

אלה סבן:  כפי שאמרתי קודם, המספקים הולכים ויורדים בנקודות שהיו פתוחות

אלה סבן:  לאור הנתונים האלה עשינו עשרות דיונים

אלה סבן:  הערכות מצב פעם בשבוע באופן קבוע שבהן השתתפו גם הסוכנות היהודית, גם נתיב, גם רשות האוכלוסין

עודד פורר: את מדברת על סגירת הנקודות של הוואן סטופ שופ, אבל אני מדבר על נושא ה - כי לא הייתם בכלל מזומנים לדיון

עודד פורר:  זה בסדר מבחינתכם שאתם לא חלק מהדיון?     

אלה סבן: לא ידענו שזה מתקיים בכלל

עודד פורר: נראה לכם משהו שאתם צריכים להיות בדיון? על נושא אשרות העלייה

אלה סבן: סביר להניח שכן, ברור

אלה סבן:  אנחנו חלק מכל התהליך אבל לא ידענו שהתהליך הזה בכלל מתנהל

אלה סבן:  סביר להניח שאם היינו יודעים היינו רוצים להיות חלק

עודד פורר: איפה יש ירידה במספרי העולים?     

אלה סבן: לא במספרי העולים

אלה סבן:  במספרי טועני הזכאות

אלה סבן:  מאוקראינה כמעט לא באים כבר – אני מדברת שבאים בכלל, תיירים וגו נו גו – גם וגם

אלה סבן:  אנשים שנכנסים כתיירים ואנשים שנכנסים בתהליך גו נו גו

שלמה אליהו: מגיעים עדיין הרבה עולים מרוסיה או טועני זכאות, רק הם לא מגיעים לשינוי זכאות פה? אז מה הם עושים?     

אלה סבן: אני אסביר

אלה סבן:  קודם כל, הכול ביחס למה

אלה סבן:  אם זה לתחילת המלחמה אז המספרים הרבה יותר קטנים

אלה סבן:  אם אנחנו מדברים מתחילת המלחמה, מ-24

אלה סבן: 2

אלה סבן: 22, המספרים הרבה יותר קטנים של טועני הזכאות, אלה שמגיעים כתיירים

אלה סבן:  מספרים ממש-ממש נמוכים

אלה סבן:  מי שמגיע ורוצה לשנות מעמד, ואין לו אפשרות לשנות בנקודות של הוואן סטופ שופ, כמו קודם הם הולכים לרשות האוכלוסין ועושים באמצעותה שינוי מעמד

עודד פורר: עד 31

עודד פורר: 5

אלה סבן: לא

אלה סבן:  מי שנכנס לישראל עד 15

אלה סבן: 4, יוכל לעשות שינוי מעמד עדיין אצלנו בנקודות של וואן סטופ שופ עד 15

אלה סבן: 6

אלה סבן:  מ-15

אלה סבן: 6

אלה סבן:  הוואן סטופ שופ יישאר פתוח לטועני זכאות מאוקראינה פלוס טועני זכאות במקרים- -      

עודד פורר: תוך כמה זמן יקבל פטור במשרד הפנים? משרד הפנים הרי אומרים דבר מאוד פשוט: יש פה שני אירועים: אירוע אחד זה ביטול המסלול הירוק שאומר: אנו פוטרים אותך מאפוסטיל למשל, כדי שלא תצטרך לפנות למשרד המשפטים הרוסי, ולומר: אומנם אני חייב גיוס, אבל אני רוצה לעלות לישראל – אנא הנפיקו לי תעודה כדי שלא אתגייס ואוכל לעלות לישראל - לא תהיה חייב לעשות זאת

עודד פורר:  זה עד 31

עודד פורר: 5 האריכו, במקום שיפסיק ב-1

עודד פורר: 5 אמרו: עד 31

עודד פורר: 5

עודד פורר:  מי שייכנס לישראל עד 31

עודד פורר: 5, יוכל לפעול כך

עודד פורר:  מי שייכנס לישראל אחרי 31

עודד פורר: 5, יצטרך לפנות למשרד המשפטים ברוסיה, לומר: למרות שביקשתם ממני להתגייס אני רוצה לעשות עלייה לישראל, תנפיקו לי אישור

עודד פורר:  מעניין לראות מה יקרה לו

עודד פורר:  לא יודע

עודד פורר:  זה יהיה ניסוי מעניין

עודד פורר:  כך לפי עמדת רשות האוכלוסין וההגירה

זאב אלקין: אדוני היושב-ראש, הבעיה הזאת תיפתר מאוד פשוט – עד שהוא יקבל פטור בנתיב ועד שיזמינו אותו לשיחה ראשונה לבדיקת זכאות, הוא כבר יגויס

זאב אלקין:  הבעיה תיפתר מעצמה

עודד פורר: יפתרו לשר מלכיאלי את הבעיה

עודד פורר:      הדבר האחר הוא מה שקורה במשרד העלייה והקליטה, צמצום נקודות הוואן סטופ שופ, שאפשרו לך לקבל את כל השירות כולל השירות ממשרד הפנים, כשאתה נמצא בישראל, באתר הזה

עודד פורר:  זה היה עד 15

עודד פורר: 4

שלומית אבינח: מי שהגיע ב-1

שלומית אבינח: 5?     

עודד פורר: מי שהגיע ב-1

עודד פורר: 5 יצטרך לפנות לרשות האוכלוסין וההגירה לקבוע תור

אלה סבן: אלא אם הוא מאוקראינה – הוא כן יקבל את השירות בוואן סטופ שופ, או מקרים מיוחדים הומניטריים

עודד פורר: אם הגיע מרוסיה, יפנה למשרד הפנים

עודד פורר:  ואז מתי יקבל תור במשרד הפנים?     

רונית אליאן: עד 15

רונית אליאן: 6

רונית אליאן:  כרגע בהוראת השר אנו לא קובעים תורים

עודד פורר: אז מה יעשה בחודש וחצי הזה בישראל?     

רונית אליאן: באשרה ב2 זמנית

עודד פורר: הוא יכול לעבוד?     

רונית אליאן: לא

עודד פורר: אז ממה יתפרנס? מדינת ישראל אומרת: תבוא בגו נו גו, אשרה זמנית

עודד פורר:  לצורך העניין, נשפוט אותו לכף זכות – זכאי עלייה

עודד פורר:  מדינת ישראל אמרה לו: תבוא לכאן, אבל אין שום סיכוי שתסיים את התהליך שלך כאן, לפחות עד 15

עודד פורר: 6 וגם אז אולי תקבעו לו תור לאיפשהו - ממה הוא יחיה? מה המדיניות? הרי ניהלתם על זה דיון

עודד פורר:  זה עלה בדיון?     

רונית אליאן: לא

עודד פורר: למה? אולי כי לא הזמנתם את משרד הקליטה לדיון? אולי כי לא הזמנתם את משרד החוץ לדיון? אולי כי לא הזמנתם את נתיב לדיון? שלחתם מייל וקיבלתם מייל חזרה כדי להבין כמה ימים לוקח להוציא תעודה

עודד פורר:  לא כך מנהלים אירוע שנוגע בחיי אדם

עודד פורר:      מ-15

עודד פורר: 4 אין בכלל וואן סטופ שופ?     

אלה סבן: לא, וואן סטופ שופ ממשיכים – עד 15

אלה סבן: 6 כל מי שנכנס עד 15

אלה סבן: 4 יקבל שירות

שלומית אבינח: רק מי שעלה מאוקראינה

שלומית אבינח:  רוסיה לא נכללים

שלומית אבינח:  זה לא ברור כי גם הפרוטוקול וגם אני כמי שמקבל פניות טלפוניות צריכה לתת מענה - אני לא מבינה כלום

אלה סבן: אחדד

אלה סבן:  אשמח לחדד

אלה סבן:  מי שנכנס לארץ עד 15

אלה סבן: 4, לא משנה מאוקראינה, רוסיה, בלרוס - יקבל שירות של נתיב, רשות האוכלוסין ומשרד העלייה והקליטה בוואן סטופ שופ עד 15

אלה סבן: 6

שלומית אבינח: ואתם אומרים להם את זה?     

אלה סבן: ודאי

אלה סבן:  זה כתוב בכל מקום אצלנו באתר

שלומית אבינח: הם לא יודעים לפנות לאתר

אלה סבן: גם הסוכנות היהודית יודעת, גם נתיב

אלה סבן:  זה נמצא בשטח בחו"ל

אלה סבן:      מ-15

אלה סבן: 4 מי שנכנס לארץ, אם הוא מרוסיה – ימשיך לקבל את השירות בוואן סטופ שופ

אלה סבן:  אם מרוסיה או בלרוס צריך לפנות לרשות האוכלוסין וההגירה

שלומית אבינח: רונית, בדיון הקודם אמרת שמי שמגיע עד 31

שלומית אבינח: 5 אתם לא מבקשים מסמכים

שלומית אבינח:  אתם מתואמים?     

עודד פורר: לא יבקשו מסמכים אבל תור במשרד הפנים הוא יפגוש אולי בחגים

שלומית אבינח: אין לו

רונית אליאן: פטורים ממסמכים לכל מי שנכנס עד 31

רונית אליאן: 5 גם אם יהיה לו תור בספטמבר

עודד פורר: איך הוא יחיה? ממה? אולי את יכולה לספר לי במדינת ישראל איך אני חי חודש בלי הכנסה? איך אני חי? אני מדבר על חודש

עודד פורר:  לא מדבר על שלושה וארבעה וחמישה

עודד פורר:  זה לא קשור לראשות האוכלוסין, שמשרד העלייה והקליטה ביטל את מענק ההסתגלות

עודד פורר:  זה עניין אחר

עודד פורר:  קחו את כל הווקטורים של פעולות הממשלה, משרדי הממשלה – משרד העלייה והקליטה, רשות האוכלוסין וההגירה, משרד הפנים

עודד פורר:  כל הווקטורים הולכים לנקודה אחת: אל תבואו

עודד פורר:  תחסכו לעצמכם

עודד פורר:  תעשו שלט: מדינת ישראל סגורה לעולים האלה

עודד פורר:  זה מה שאתם אומרים

עודד פורר:  מעולם לא היה דבר כזה

עודד פורר:  מעולם

עודד פורר:      עו"ד ליאור ברס

ליאור ברס: אני יושבת-ראש האגודה הישראלית לזוגות בין לאומיים שזה עמותה שמסייעת לאנשים בהליכי הסדרת מעמד ברשות האוכלוסין

ליאור ברס:  אני שלחתי נייר עמדה לוועדה ולחברי הוועדה

עודד פורר: קיבלנו

עודד פורר:  ממנו גם אמרתי את האנשים שסורבו

ליאור ברס: חשוב לי לעמוד על העניין הזה כי לפני שאנו מדברים על הפרוצדורות שבוטלו ועל העניין שאנשים יצטרכו לפנות ללשכות של רשות האוכלוסין חשוב לי לומר שלשכות רשות האוכלוסין כרגע בכל הארץ לא מקבלות אזרחים או עולים שפונים לקבל שירותי אשרות

ליאור ברס:  כלומר המתווה של מרתון דרכון, הורחב להבנתי, בהוראת המטה להשבתת מחלקות אשרות בכל הארץ

ליאור ברס:  כלומר כמו שהעברתי לוועדה מיילים מאשדוד וראשון ונתניה וחולון ואפילו אילת, כל הפקידים- - -     

עודד פורר: זה לא עומד בשום סטנדרט

עודד פורר:  באמת

עודד פורר:  מדברים על מבחן הסבירות

עודד פורר:  שום דבר לא סביר פה

ליאור ברס: הדבר הזה לא פורסם בהודעות הרשמיות שיצאו לעיתונות ובהודעות הדוברות של הרשות כלומר כל המידע שאנחנו קיבלנו זה אנשים שניגשו ללשכות רשות אוכלוסין ביום ראשון בבוקר, שוב, ללשכות אחרות - לא מה שדובר מרתון, ופשט גירשו אותם משם

ליאור ברס:  זה נוגע לעולים ולאנשים שבאיחוד משפחות ולענייני רישום ילודים אפילו

ליאור ברס:  יש לי בחורה שבוכה לי בווטסאפ שהגיעה עם תינוק בן שבועיים להירשם ברשות האוכלוסין וגירשו אותם משם פשוט

עודד פורר: רשות האוכלוסין, מה אמורה לעשות אימא לתינוק בן שבועיים, חודש?     

גלעד קריב: אם אני מבין נכון אדוני, זה לא רק העניין של לבזבז שעות בתור

גלעד קריב:  יש אזרחים שבגלל היעדר הטיפול אין להם ביטוח בריאות ממלכתי

עודד פורר: אין להם כלום

עודד פורר:  כלום

עודד פורר:  לא יכולים לעבוד

גלעד קריב: לא יכולים לעבוד

גלעד קריב:  אפילו לא יצרתם שם דירוג בין פניות שבאמת נוגעות להסדרת מעמד בסיסי של חיים

גלעד קריב:  הייתם אומרים: אלה שצריכים לחדש את ה-א' 5, נחכה איתם חודשים, נטפל במצוקת הדרכונים

גלעד קריב:  אבל אלה שלא יכולים לעבוד, קשה להם לפתוח חשבון בנק, לא מקבלים שום דבר מהביטוח הלאומי ואין להם ביטוח בריאות, לא היה צריך להחריג את הקבוצה הזו? זה נס שהארגונים עוד לא ניגשו לבג"ץ

גלעד קריב:  באמת

גלעד קריב:  הרי ברור לכם שכל בית משפט סביר במדינת ישראל, כל עוד הם יכולים, יגיד לכם: זה פגיעה דרמטית לא בכבוד האדם אלא בזכויות הכי בסיסיות

גלעד קריב:  אתם מסכנים את הבריאות של ילדים קטנים שלא יכולים לקבל ביטוח בריאות

גלעד קריב:  יש ילדים שלא יכולים לעשות חיסונים כי המעמד שלהם עוד לא מוסדר

גלעד קריב:  מה זה הדבר זה? בלתי נתפס

גלעד קריב:      כל הכבוד לשר ארבל שתפס יוזמה אבל צריך שהנסיעות לחו"ל של אזרחי ישראל לנופש בקיץ יבואו על חשבון ביטוח הבריאות של אנשים שבונים פה את חייהם? נשמע הגיוני? אי אפשר למצוא פתרון אחר?     

עודד פורר: רשות האוכלוסין

רונית אליאן: יש מקרים ספציפיים חריגים שזה נתון לשיקול דעת מנהל הלשכה

עודד פורר: איך אני מגיע למנהל הלשכה?      

גלעד קריב: מבזבז יום שלם בתור

עודד פורר: איך הוא מגיע למנהל הלשכה?     

גלעד קריב: בדרך הישראלית המקובלת

גלעד קריב:  מאיים, צועק, הופך שולחן

עודד פורר: הוא לא ישראלי

עודד פורר:  הוא לא יודע להפוך שולחן, לא יודע לצעוק

רונית אליאן: זו מדיניות השר גם לגבי הדרכונים ופרויקט הדרכונים וסגירת כל נושא האשרות לחודש ימים עד 15

רונית אליאן: 6

ליאור ברס: חודש וחצי

רונית אליאן: 14

רונית אליאן: 5 עד 15

רונית אליאן: 6 לעת הזו עם אופציה להארכה

עודד פורר: לעת הזו

רונית אליאן: אני לא צופה פני עתיד

גלעד קריב: לשכת ראשון העיר הרביעית בגודלה בישראל, עיר של עולים

עודד פורר: היה לי כבר תור, קבעתי תור, ל-15

עודד פורר: 5

עודד פורר:  הוא בוטל

עודד פורר:  אמת או שקר?      

נעמי קסל: לשכת ראשון לציון ביטלה את כל התורים עד- - -     

עודד פורר: ביטלתם

עודד פורר:  זה לא עומד בשום סטנדרט

גלעד קריב: זה פשוט בניגוד לחוק

גלעד קריב:  החוק מטיל עליכם חובה, לנפק אשרות

גלעד קריב:  זה פשוט לא עניין של לדעתנו שיקול הדעת של השר

גלעד קריב:  זה פעולה לא חוקית

עודד פורר: בדיון שהתקיים הדברים האלה בכלל לא עלו

עודד פורר:  זה בכלל לא נדון

גלעד קריב: עו"ד קסל הזכירה את זה

גלעד קריב:  יש המכתבים של עו"ד ברס

עודד פורר: לאה אהרוני

אהרוני לאה: שלום, אני מנכ"ל ארגון our people העוזר לעולים המגיעים מרוסיה ואוקראינה

אהרוני לאה:  אנחנו מפעילים לשכה משפטית לנושאים האלה

אהרוני לאה:  מגיעים אלינו עשרות פניות של אנשים שנמצאים בתהליך אזרחות למעלה משנה

אהרוני לאה:  זה לא התחיל עם הממשלה הנוכחית

אהרוני לאה:  זה התחיל בממשלה הקודמת

אהרוני לאה:  הנושא של הסחבת בא בטיפול בעולים רבים

אהרוני לאה:  היום מגיעים, הלשכות סגורות

אהרוני לאה:  הם פונים ללשכות אחרות ושולחים חזרה ללשכה המקורית

אהרוני לאה:  יש לנו כארבעים תיקים של גרים שנמשכים למעלה משנה

אהרוני לאה:  שוב, זה לא סיפור של הממשלה הנוכחית

אהרוני לאה:  תיקים של גרים שהגיעו מארצות הברית, מרוסיה ואוקראינה עם אישור של הרבנות ועדיין משרד הפנים לא מטפל בהם ודוחה אותם

אהרוני לאה:  מבצע כל מיני חקירות משפילות שזה לא לפי הנוהל

אהרוני לאה:  נושא שלישי הוא של גירושים

אהרוני לאה:  מגיעים אנשים לנתב"ג, נעצרים ומגורשים מהארץ, אנשים שהם טועני חוק השבות, שאנחנו נאלצים להתערב במקרים האלה

אהרוני לאה:  במקרים רבים אנו גם מצליחים למנוע את הגירוש כי הם זכאי חוק השבות

עודד פורר: כלומר מדינת ישראל מגרשת זכאי חוק שבות

גלעד קריב: אני מכיר את זה כמובן מהעבודה של עו"ד קסל

גלעד קריב:  לשיטתך היום יש מצב שבעקבות העיכובים- - -     

אהרוני לאה: לא בעקבות העיכובים

אהרוני לאה:  מגיע אדם לארץ

אהרוני לאה:  יש לו תעודת לידה

אהרוני לאה:  הוא יהודי

אהרוני לאה:  זכאי\ חוק השבות

אהרוני לאה:  אין לו כל מכלול המסמכים כי הם נמצאים אצל אח שלו

אהרוני לאה:  עוצרים אותו ומגרשים אותו

אהרוני לאה:  מגיעה משפחה מרוסיה עם שני ילדים שלא הספיקו לרשום את הילדים, תושבים חוזרים שלא הספיקו לרשום את הילדים ברוסיה כי אין תורים בקונסוליה

אהרוני לאה:  מגרשים אותם חזרה עם תינוקות

אהרוני לאה:  יש לנו ארבעים תיקים של גרים שנמשכים שנה

גלעד קריב: אין נוהל מיוחד

גלעד קריב:  לא הכניסו אותם לנוהל חירום, בניגוד גמור לא רק לחוק אלא גם להלכה

עודד פורר: בבקשה

נעמי קסל: אני מהמרכז לסיוע משפטי של התנועה הרפורמית

נעמי קסל:  אני רוצה להוסיף שתי נקודות

נעמי קסל:  לא רק שסגרו את כל הלשכות ולא פורסמו ואנו שומעים את זה מפניות פרטניות שלנו; יש הארכה אוטומטית של אשרות, אבל עולים, שגם לא יכולים להגיש בקשה, אשרות תייר לא מוארכות אוטומטית

נעמי קסל:  כלומר הם לא יכולים להגיע ללשכה כדי להאריך את אשרת התייר שלהם כי הם עוד לא קיבלו החלטה כי הם בני מזל והצליחו להגיש בקשה, או שהם עוד לא הצליחו להגיש בקשה אז אשרת התייר שלהם לא מוארכת אוטומטית כי הארכה אוטומטית לא חלה על אשרות תייר לא של עולים ולא של אף אחד, זכאי שבות שמבקשים לעלות

עודד פורר: אז מה עושה מישהו שאשרת התייר שלו נגמרה?     

רונית אליאן: נשאר בלי אשרה

עודד פורר: מגורש

עודד פורר:  אם עוצרים אותו והוא בלי אשרה?     

רונית אליאן: בלי בדיקה מולנו לא יגרשו שום אדם

עודד פורר: מה יעשו לו? איזו ערובה יש שלא יגידו לו- - -     

רונית אליאן: לא בהכרח שישימו אותו במשמורת

עודד פורר: גורלו תלוי ועומד

גלעד קריב: אם אימא של אותו אדם נשארה בארץ זרה והיא חולה, האדם לא ייצא לסעוד את אימו כי לא יוכל להיכנס למשל

גלעד קריב:  זה אסון

גלעד קריב:  התעללות באנשים

נעמי קסל: אם אדם כזה שמחכה למעמד עולה או עוד לא הגיש בקשה למעמד עולה ומחכה לאפשרות להגיש בקשה, אין לו לשכה לפנות אליה כדי לקבל אינטר ויזה- - -     

עודד פורר: אתם מסוגלים לחיות עם זה בשלום? שאתם שולחים את האנשים – הם לא יכולים לקבוע תור פה, הם לא יכולים לקבוע תור שם

עודד פורר:  מה המטרה? מדינת ישראל אומרת להם – זה אנשים שהם זכאי חוק שבות

עודד פורר:  מדינת ישראל היא הבית שלהם, היא הבית הלאומי שלהם

גלעד קריב: אדוני, בהקשר הזה גם אדם לא יהודי שהתחתן עם אזרח ישראלי, גם זה המדינה שלהם

גלעד קריב:  זה החוק

גלעד קריב:  יש חוק השבות יש חוק האזרחות

גלעד קריב:  כולם אחינו

גלעד קריב:  חוק השבות זה מדרגה עוד יותר מקוממת

גלעד קריב:  כי אנחנו עושים מאמצים אקטיביים להביא לפה את האנשים

גלעד קריב:  זה מטורף – יד ימין מביאה אותם ויד שמאל סוטרת להם בפנים

נעמי קסל: לסיכום, אם הלשכות האלה עדיין פתוחות – לא הארבע הגדולות – מן הראוי היה להשאיר שם פקיד או שניים, שכן יטפלו במקרים שצריך, אם זה אינטר ויזה, אם זה הארכת אשרות תייר, אם זה כן להגיש בקשות למעמד עולה

נעמי קסל:  כמובן אני לא באה בטענות לרונית

נעמי קסל:  היא עושה לילות כימים על זה

נעמי קסל:  זה עניין של מדיניות, וגם לפרסם את זה בצורה ראויה

נעמי קסל:  שיפרסמו אילו לשכות כן עובדות, אילו לשכות לא, איפה אפשר להגיש בקשה, איפה לא

עודד פורר: השילוב של הבלגאן הזה עם הדרכונים וסגירת הלשכות יחד עם ביטול הוואן סטופ שופ זה אירוע

גלעד קריב: אסון

גלעד קריב:  אדוני, אשר לשאול את משרד הפנים – יש פה טיפול ארוך טווח יותר וטיפול מיידי

גלעד קריב:  השאלה אם אפשר לפנות לשר בבקשה שלאלתר, ביום ראשון הבא, לפחות לשכה מרכזית אחת גדולה – תל אביב, מרכז הארץ, שם יוקצה כוח אדם לטיפול במקרים הדחופים? בוא קודם כל לא נותיר פה אנשים בלי ביטוח בריאותי ושהם פוחדים להסתובב ברחוב

גלעד קריב:  תחילו בזה

גלעד קריב:  קחו שבוע לגבש איזשהו סדר עבודה

גלעד קריב:  תחזרו לפה

גלעד קריב:  אנחנו מאוד תומכים במהלך של השר לפתור את מצוקת הדרכונים

גלעד קריב:  אנו יודעים שאתם קורסים תחת העומס

גלעד קריב:  זה לא אשמת ממשלה אחת

גלעד קריב:  זה מצב מצטבר ברשות האוכלוסין

גלעד קריב:  הכול ידוע

גלעד קריב:  אבל אי אפשר לטפל בנסיעות של הישראלים לנופש בקיץ שזה דבר ראוי

גלעד קריב:  תפתחו לפחות ביום ראשון מסלול מהיר אחד באחת הלשכות המרכזיות

עודד פורר: למה בראשון? אפשר לעשות את זה היום

עודד פורר:  יאיר, בבקשה

יאיר סמוליאנוב: אנסה לא לחזור על מה שנאמר ואוסיף כמה דברים חדשים

יאיר סמוליאנוב:  אני מלובי המיליון

יאיר סמוליאנוב:  קודם כל, אני מכיר מהנתונים, טועני הזכאות שהגיעו בינואר, פברואר, מרס, 8,000 איש שהגיעו כטועני זכאות – לא כעולים; עולים הגיעו 19,000, אני חושב

יאיר סמוליאנוב:  כשאני מסתכל על הנתונים של אוקטובר, נובמבר, דצמבר – המספרים לא כאלה שונים

יאיר סמוליאנוב:  אז או הנתונים שקיבלתי ממשרד הקליטה לא נכונים או אני לא רואה פה ירידה

יאיר סמוליאנוב:  שנית, אם טוענים שיש ירידה, הרי גם ככה יש עמדות וואן סטופ שופ

יאיר סמוליאנוב:  גם ככה אוקראיני שמגיע לארץ, גם השלושה חודשים יש מי שיקבל אותו אז אם עולים שמגיעים מרוסיה לא צריכים את זה כי כמו שאתם טוענים אין ביקוש לזה, שימו עמדה, תראו שחודש, חודשיים לא באים אנשים לעמדות האלה ואז שלא יהיה חמש פעמים בשבוע אלא ארבע או שלוש

יאיר סמוליאנוב:  אם גם ככה יש עמדה ואין אנשים – מה שאני לא מכיר, אבל אם זה המצב, המציאות יותר חזקה מזה

יאיר סמוליאנוב:  למה צריך להצהיר החלטות כאלה? בעיניי צריך להצהיר שזה לא טעות אלא מדיניות

עודד פורר: שנייה

עודד פורר:  הנתונים שהוא אומר נכונים?     

אלה סבן: לא

אלה סבן:  הנתונים שיש לנו זה על טועני זכאות

אלה סבן:  אנו מדברים - בנובמבר הגיעו אלינו, אישורי נתיב 5,400 טועני זכאות, שקיבלו אישורים של נתיב

אלה סבן:  בדצמבר ירד ל-4,300

אלה סבן:  בינואר ירד ל-3,500

אלה סבן:  בפברואר 2,500, במרס 2,100 ובאפריל 740

אלה סבן:  נכון שאפריל זה חצי חודש

אלה סבן:  כלומר המגמה היא מגמת ירידה חד משמעית בזמן שנקודות השירות היו פתוחות כרגיל

יאיר סמוליאנוב: הנתונים האלה בעיניי קצת מטעים

יאיר סמוליאנוב:  כי את אפריל אני לא מחשיב כי הייתה החלטה

יאיר סמוליאנוב:  מה שקרה בנובמבר – זה קרה ישר אחרי גיוס החירום אז ברור שזה עלה

יאיר סמוליאנוב:  אם מסתכלים בנתונים שלכם על חודש אוגוסט לצורך העניין רואים שזה פחות מ-5,000

יאיר סמוליאנוב:  כלומר היה פה גל עלייה בגלל גיוס החירום

יאיר סמוליאנוב:  להתחיל מנובמבר זה קצת לא נאה

אלה סבן: תמיד יש גלים אבל רואים ממש מגמת ירידה משמעותית אחרי שנה

עודד פורר: אז למה לא להשאיר עוד נקודות פתוחות שיאפשרו לקבל את מי שהגיע מרוסיה?     

אלה סבן: זה עניין של כוח אדם

עודד פורר: אבל אם את אומרת שאין, מה הבעיה? גם משרד הקליטה, אם אותו עולה מרוסיה שהגיע לפה ויש לו הנתיב לעשות את זה בלי אפוסטיל, אין לו אפשרות לקבוע תור, כי משרד הפנים סגר – למה הוא לא יכול לגשת לנקודות שלכם?     

אלה סבן: כי ההחלטה כרגע היא לקבל בנקודות השירות האלה במקרי חירום, בגלל כוח אדם

עודד פורר: למה? אבל אתם אומרים שאין צורך

עודד פורר:  הרי אתם אומרים שסגרתם את הנקודות כי אין הרבה אנשים

אלה סבן: נכון

עודד פורר: סגרתם את הנקודות אבל הודעתם לאנשים שלא יכולים לקבל את השירות יותר

עודד פורר:  זה לא שאין הרבה אנשים

אלה סבן: זה גם וגם

עודד פורר: אתם לא מאפשרים ליותר אנשים לקבל שירות ואז סוגרים את הנקודות

עודד פורר:  לא סגרתם את הנקודות כי יש ירידה בנתונים

אלה סבן: גם וגם

אלה סבן:  סגרנו את הנקודות לפי ההחלטה הזו כי ראינו שיש ירידה וכפי שאמרתי בישיבה הקודמת, אנחנו צריכים לחזור לתת שירות גם לעולים שהגיעו לארץ במסגרות אחרות וגם לעולים שקיבלו אצלנו אשרת עלייה בוואן סטופ שופ

אלה סבן:  הם לא יכולים לקבל המשך שירות כי אין מי שייתן להם

עודד פורר: אז עדיף שיהיו כאלה שלא יהיו פה עם אשרת עלייה? שיישארו בלי שום תנאי?     

גלעד קריב: אז תצמצמו את המספר

גלעד קריב:  אל תבטלו לגמרי

גלעד קריב:  תאמרו: הפריסה מצטמצמת

גלעד קריב:  כי אגב אם הייתם מכניסים את הגרים לפול לא הייתה ירידה במספרים

גלעד קריב:  גם גרים אורתודוקסיים, גם גרים לא אורתודוקסיים

גלעד קריב:  תשאירו את זה בשתי ערים מרכזיות

עודד פורר: סליחה, אנחנו ברשות דיבור של יאיר

יאיר סמוליאנוב: בסוף מה אני מכיר שקורה היום – יש אדם שהתפקיד שלו לקבל את אותו אדם אוקראיני שהגיע

יאיר סמוליאנוב:  הוא מקבל אותו ויש לו - עולה מאוקראינה, יש לו- - - של חצי שעה באמצע ומי שמגיע מרוסיה לא יכול לקבל אותו כי לפי ההנחיות הוא לא יכול לקבל אותו

יאיר סמוליאנוב:  הוא גם ככה יושב שם

יאיר סמוליאנוב:  אדם אוקראיני שהגיע עכשיו ואדם אוקראיני שהגיע לוואן סטופ שופ שעדיין קייימת עוד שעה

יאיר סמוליאנוב:  כלומר זה לא כוח אדם

יאיר סמוליאנוב:      לגבי אפוסטיל ותעודות יושר, ניסיתי לקבל נתונים האם משהו נפגע בשנה האחרונה מבחינת זה שהגיעו עולים לארץ ואז התברר שבגלל שלא היה להם אפוסטיל – הייתה בעיה, פושעים או משהו אחר

יאיר סמוליאנוב:  אני לא מכיר נתון על אדם אחד כזה

יאיר סמוליאנוב:  אולי יש

יאיר סמוליאנוב:  אבל אם אין מגמה כזו, אני לא רואה את הסיבה להוריד את זה

עודד פורר: זה אפילו לא נבדק בדיון שהם קיימו

יאיר סמוליאנוב: כשביקשנו נתונים אמרו שאין נתונים

עודד פורר: תקני אותי רונית

עודד פורר:  לא נבדק, נכון? לא

יאיר סמוליאנוב: ונקודה אחרונה, יש בארץ פליטים, לא יהודים

יאיר סמוליאנוב:  אותם פליטים יש להם מדיניות אי אכיפה על עבודה והם כן מקבלים קונסטלציה של ביטוח בריאות כלשהי

יאיר סמוליאנוב:  כלומר המעמד של הפליטים יותר גבוה מהמעמד של אנשים שרוצים לעלות לארץ מתוקף חוק השבות

יאיר סמוליאנוב:  זה אבסורד לחלוטין

עודד פורר: יפה

עודד פורר:  נתיב

גנאדי פולישצ'וק: אין הרבה מה להוסיף למה שנאמר

גנאדי פולישצ'וק:  הכול נכון

גנאדי פולישצ'וק:  אני רוצה לחדד את מה שנאמר על ידי הגב' אהרוני - לגבי אנשים שלטענתך מגורשים בנתב"ג בטועני עלייה, טועני זכאות

גנאדי פולישצ'וק:  אזכיר ואחדד שבנתב"ג גם היום, ולא הפסקנו, נמצאים נציגי נתיב בדיוק למקרים האלה שבודקים את זכאותם לכל טוען זכאות כשרוצה להיכנס לישראל בתור תייר ומתעוררות לגביו שאלות

גנאדי פולישצ'וק:  לכן הנושא הזה דורש בדיקה

גנאדי פולישצ'וק:      לגבי שאר הדברים, הבהרנו חוות דעתנו בעניין

גנאדי פולישצ'וק:  המלצנו ואנו עומדים על כך, להמשיך את השירות של וואן סטופ שופ לפחות בשלוש נקודות בארץ, תוך ביצוע רישום לפי הצורך

גנאדי פולישצ'וק:  חשוב לציין שאכן בחודש אפריל הייתה ירידה בכניסת טועני זכאות, אך הסיבות לכך הן יכולות להיות סיבות שונות, בין היתר חגים שהיו בארץ

גלעד קריב: כמה היו במרס, כמה היו באפריל?     

גנאדי פולישצ'וק: במרס נכנסנו 2,289 טועני זכאות

גנאדי פולישצ'וק:  אני מדבר על נתב"ג

גנאדי פולישצ'וק:  באפריל נכנסו 741 טועני זכאות

עודד פורר: יודע לומר כמה מרוסיה וכמה מאוקראינה?     

נתי קנטורוביץ': כ-95% רוסיה

עודד פורר: ומשרד הקליטה החליט שייתן שירות רק ל-5% שמגיעים מאוקראינה

נתי קנטורוביץ': סליחה, שלושה מספרים בלרוס ורק שני אחוזים- - -     

עודד פורר: נשגב מבינתי מערכת השיקולים – לצערי היא על השולחן, מערכת השיקולים

עודד פורר:  יש פה עניין של מוצא

עודד פורר:  זה הכול

גלעד קריב: אדוני, עוד שאלה: בזמנו כשרק התחילה הקטסטרופה באוקראינה, הוקם מסלול מהיר בנתב"ג עצמו

גלעד קריב:  אני ביקרתי שם בתקופת הקואליציה שלנו

גלעד קריב:  הגיע אדם מאוקראינה ושם אמרו האם הוא פליט או זכאי שבות בנתב"ג

גלעד קריב:  האדם יצא

גלעד קריב:  האם לא הגיוני, בגלל העומס בלשכות – אם המסלול ממשיך לעבוד, מדוע - גם עם משרד הפנים? לא רק עם נתיב

גלעד קריב:  אני רוצה להזכיר לכם מה היה אז

גלעד קריב:  האדם הגיע ואם איני טועה, הוא לא טורטר אחרי זה באין ספור מהלכים במשרד הפנים

גלעד קריב:  היה מאמץ מרוכז כשאדם מגיע לנתב"ג, להוציא אותו עם ביטוח בריאות משם, עם מעמד

גלעד קריב:  האם לא הגיוני? אני טועה?     

רונית אליאן: רשות האוכלוסין לא הייתה בתחנה בנתב"ג, לא הנפיקה שם תעודות זהות

רונית אליאן:  זה היה משהו שהיה לפני הקורונה על ידי משרד קליטה

גלעד קריב: אבל אנשים יצאו עם ביטוח בריאות למשל

גלעד קריב:  אדם היה מקבל תעודת עולה בנתב"ג, היה לו ביטוח בריאות

עודד פורר: לא, אתה מבלבל בין כמה מסלולים

קריאה: גם טועני זכאות קיבלו ביטוח בריאות זמני עד הסדרה- - -     

יבגני סובה: זה על ידי משרד הקליטה

יבגני סובה:  מי שמעניק את הביטוח ל-30 יום זה משרד העלייה והקליטה, באותה נקודה שהם מקבלים, אלה שלא הייתה להם ויזת עולה היו מקבלים את זה

יבגני סובה:  אגב גם הסעה למקום מגורים – מונית וביטוח בריאות שזה היוזמה של הממשלה הקודמת

יבגני סובה:  זה לא קשור למשרד הפנים

יבגני סובה:  משרד הפנים הייתה בעיה של אנשים עם הנפקת תעודות זהות

יבגני סובה:  נכון שניסינו לפתור את זה

יבגני סובה:  לצערי זה עניין של תקנים

יבגני סובה:  הם אומרים: תנו כסף - תקבלו

יבגני סובה:  אתם מוכנים לזה או לא? זו השאלה

יבגני סובה:  באחד הדיונים שלך הם ביקשו 15 תקנים

עודד פורר: הם לא מצליחים לגייס, תקנים לא מאוישים

רונית אליאן: לא מצליחים לגייס

עודד פורר: הם לא מצליחים לגייס

גלעד קריב: אי אפשר לגייס גמלאים לתחנה אחת בארץ שבזמן מבצע הדרכונים- - -     

עודד פורר: רק אציין, שבתקופת העומסים, זה מה שנתיב עשו – נתיב גייסו גמלאים של נתיב כדי שיהיו קונסולים לעלייה כדי להוריד את התורים ואת העומסים, כדי לתת שירות

יבגני סובה: גם בחו"ל, לא רק בארץ

עודד פורר: אני יכול לקבל את זה שמישהו מקבל תשובה שלילית מכל סיבה שהיא, אבל לא יכול לקבל את זה שמישהו לא מקבל תור ואת השירות

עודד פורר:  בבקשה

גנאדי פולישצ'וק: משפט אחרון

גנאדי פולישצ'וק:  אנחנו אכן רואים בכל הנקודות שלנו שאנחנו פעילים בשטח של מדינות, מקבלים פניות רבות של אזרחי רוסיה שמתפזרים במקום להגיע הנה לשינוי מעמד במסגרת וואן סטופ שופ מגיעים למדינות אחרות ולחפש את האפשרות לשנות את המעמד

זאב אלקין: יטפלו באזרחי רוסיה שם?     

גנאדי פולישצ'וק: אנחנו מטפלים בכולם

זאב אלקין: זה לא פתרון נורמלי

זאב אלקין:  מבחינת הכנסת צריך לנסות להפוך שולחן

זאב אלקין:  אין מילים

זאב אלקין:  כל ההחלטה הזאת הזויה

עודד פורר: קודם כל, אפנה ליועצת המשפטית לממשלה בדרישה לעצור את ההחלטה, את שתי ההחלטות, בטענה שאינן חוקיות, ופוגעות בזכויות יסוד של אזרחים ושל אנשים

עודד פורר:  אני אבקש גם להצביע על החלטת הוועדה הזו

עודד פורר:  רוצה שזה יגיע כהחלטת ועדה, הקריאה הזאת

עודד פורר:  שנית, אבקש לזמן פה דיון עם שר הפנים ושר הקליטה ספציפית בנושאים הללו

עודד פורר:  במקביל – גם יש לי פה בקשות שאבקש מהם

עודד פורר:  יסלחו לי עובדי המשרדים השונים

עודד פורר:  אתם הנציגים שנשלחים אל התופת

עודד פורר:  חבר הכנסת סובה

יבגני סובה: בדיון הקודם העליתי את הסוגיה שאולי אפשר לפטור אותם אנשים שעדיין ממתינים לקבלת מעמד

יבגני סובה:  אני מצטרף לכל התהייה לגבי סגירת המקומות האלה כי אני חושב שזה פגיעה בעלייה ואמרתי את זה

יבגני סובה:  משרד הפנים, יש לכם תשובה?     

עודד פורר: לא היית פה בחלק הראשון

עודד פורר:  הוא אפילו לא יכול לבקש הארכת אשרת התייר כי ביטלו את כל התורים במשרד הפנים בגלל הפטנט של הדרכונים

עודד פורר:  אפילו תייר הוא לא יכול להיות

יבגני סובה: פה אני מגיע לנקודה

יבגני סובה:  אנחנו פה דנים לא פעם ראשונה לא כדי לקבל כותרת ולא כדי לעשות פה רעש ולהגיד: ועדת העלייה והקליטה עשתה רעש

יבגני סובה:  לא חסר לנו כותרות וחשיפות, וכל מי שמצביע לנו, יודע בדיוק מי אנחנו

יבגני סובה:  אני רוצה פתרונות

יבגני סובה:  הפתרון יכול להיות כפי שאמר יושב-ראש הוועדה, שיפנה ליועצת המשפטית לממשלה כדי למנוע בכלל את העניין של סגירה ולבדוק האם זה לא פוגע בזכות יסוד של האזרח אבל או אדם שהופך לאזרח, אבל אפשר למצוא גם פתרונות טכניים

יבגני סובה:  הנה, שר הפנים החדש מצא פתרון, אמר: כל מי שאין לו דרכון שיגיע לתור

יבגני סובה:  אז נכון, יום ראשון היו תורים ארוכים, עוד יומיים יהיו תורים ארוכים

יבגני סובה:  עוד שבוע שבועיים התורים יהיו פחות ארוכים מזה

יבגני סובה:  אנחנו שמענו פה נתון של 2,200 איש שנכנסו בחודש אחד

יבגני סובה:  זה לא לחץ גדול, ואם אדם שמגיע, ועובר את הבדיקה הקונסולרית בנתיב, תנו הנחיה לפחות לשלושה חודשים שהוא לא יחפש עכשיו תור במשרד הפנים

יבגני סובה:  שיגיע למשרד הפנים, יגיד: שלום, קוראים לי פלוני אלמוני, הגעתי עם המשפחה, שיקבלו אותו - אפילו בסוף היום

יבגני סובה:  כמה אנשים כאלה יגיעו לצורך העניין לפתח תקווה, לנתניה, לחדרה, לכל לשכה שלכם? אפשר לתת הנחיה טכנית

יבגני סובה:  בואו נעשה פילוט, נראה בחודש אחד כמה אנשים כאלה יפנו בלשכות מסוימות שאין להם ויזת עולה או תור

יבגני סובה:  יש כאלה שיגידו: יש לי תור עוד שבוע – לא אבוא

יבגני סובה:  תחלקו את ה-2,200 בין כל הלשכות

יבגני סובה:  תראו שעשרים, שלושים אנשים בממוצע

יבגני סובה:  אז תגידו: כל יום ראשון אנו מקצים את השעות האלה לאנשים שאין להם תור וכך תפתרו את הבעיה הזו שהיא גם מעבר לבעיה של מתן דרכון או מתן תעודת זהות

יבגני סובה:  זו בעיה חברתית, זו בעיה של קליטה, זו בעיה שאפשר לפתור אותה ברמת משרד הפנים

יבגני סובה:  אני מנסה להבין – תחשבו בראש שלנו

יבגני סובה:  אני לא בא אליך בטענה אישית חלילה

יבגני סובה:  אולי צריך לדבר עם השר

יבגני סובה:  בואו יחד נעזור לאנשים האלה

יבגני סובה:  המלחמה לא הולכת להיגמר

יבגני סובה:  המצב שם לא משתפר בחודשים הקרובים

יבגני סובה:  האנשים האלה תקועים שם

יבגני סובה:  גם האנשים האלה לא יחזרו לשם

יבגני סובה:  בניגוד לחבר'ה מאוקראינה, הרוסים לא יכולים לחזור לרוסיה

יבגני סובה:  סקופ

יבגני סובה:  אתם יודעים מה עושים להם ברוסיה? שישה חודשים אתה בחו"ל, אפילו אין לך מעמד – כבר פוטרת מהעבודה

יבגני סובה:  מפטרים אנשים מהעבודה אם אתה מעל שישה חודשים מחוץ לגבולות המדינה

יבגני סובה:  לא מעניין אותם שתחשוב להיות עולה או לא תחשוב להיות עולה

יבגני סובה:  שלב הבא, יעשו להם בעיה עם מכירת רכוש

יבגני סובה:  עזבו את העניין של צווי הגיוס שדיברנו על זה רבות

יבגני סובה:  אין להם לאן לחזור ואלה אנשים שזכאי חוק השבות

יבגני סובה:  זה לא פליטים

יבגני סובה:  זה לא משפחות של אזרחים

יבגני סובה:  זה לא פליטים

יבגני סובה:  זה זכאי חוק השבות

יבגני סובה:  אז אני מבקש, תתחילו לחשוב בצורה טכנית על פתרונות שתציעו לנו ולא אנחנו נוציא מכם בכוח כי זה פשוט לא הגיוני

עודד פורר: תודה

עודד פורר:  חברת הכנסת מזרסקי

טטיאנה (טניה) מזרסקי: אחזק את דבריו של חבר הכנסת יבגני סובה

טטיאנה (טניה) מזרסקי:  לא ייתכן שזכאי חוק השבות לא יכולים לממש זכותם בגלל הניהול הכושל

טטיאנה (טניה) מזרסקי:  הרי אם מדובר בניהול, תהליך הסדרת המעמד

טטיאנה (טניה) מזרסקי:  אם יש עומס, מנהלים אותו

טטיאנה (טניה) מזרסקי:  מחלקים עומס בין לשכות, בין נציגים, ועולה שממתין מההתחלה להסדרת מעמד, אחר כך ממתין לקבלת תעודת זהות, אחר כך ממתין לאולפן

טטיאנה (טניה) מזרסקי:  הרבה חושבים לא לעשות לעלייה למרות שמגיע להם

טטיאנה (טניה) מזרסקי:  פשוט עושים הגירה למדינות אחרות

טטיאנה (טניה) מזרסקי:  בדרך כלל זה אנשים ראויים ואיכותיים ואנחנו מאבדים את העתיד של המדינה

יבגני סובה: שר הפנים יגיע?     

עודד פורר: לא הזמנתי אותו

עודד פורר:  שר הקליטה נמנע מלהגיע

עודד פורר:  זה לא עניין של לבוא להצגת המשרד

עודד פורר:  יש פה נושא על השולחן

יבגני סובה: בואו נזמין אותו

עודד פורר: אני רוצה לסכם

עודד פורר:  ראשית אני רוצה לומר – ההחלטות שהתקבלו על ידי משרדי העלייה ומשרד הפנים לא עומדות בשום פרמטר סביר של מינהל תקין, של דיון מקצועי ושל דרך קבלת החלטות בכלל, ובפרט כשנוגע להחלטות שנוגעות ממש בחיי אדם

עודד פורר:  הותרת זכאי חוק שבות או פליטים – סליחה, להם יש פתרון וזכאי חוק השבות השליחה שלהם למקומות בלתי אפשריים ללא יכולת להתפרנס, ללא יכולת לקבל תשובה ממשרדי הממשלה, ללא יכולת לקבוע תור וללא יכולת לקבל שירות כלשהו פשוט נוגדת לחלוטין חוקי יסוד של מדינת ישראל אפילו ברמה של כבוד האדם וחירותו

עודד פורר:  לא לדבר על אנשים שאינם עוד אזרחים

עודד פורר:  קל וחומר כשאנו מדברים על אנשים שאמורים להיות אזרחים ושמדינת ישראל קוראת להם באמצעים אחרים לבוא לכאן

עודד פורר:  אין לי דרך אחרת מלפרש את פעולות הממשלה חוץ מלשים חיץ בין עולה לעולה לפי מקום מוצאו, מה שכמובן לא עומד בשום פרמטר, וגם נוגד לחלוטין את אבן היסוד של מדינת ישראל כמדינת העם היהודי מכל העולם, לא משנה מהיכן הוא בא

עודד פורר:  לפיכך יש לנו ראשית בקשת מיידיות למשרדי הפנים ולמשרד העלייה והקליטה

עודד פורר:  משרד העלייה והקליטה, להפוך מיידית את ההחלטה שאומרת שבנקודות הוואן סטופ שופ יינתן שירות רק לעולים מאוקראינה ולפתוח חזרה את השירות גם לעולי בלרוס ורוסיה, בעיקר כש-95% מטועני הזכאות הם מהמדינות האלה

עודד פורר:  תגמרו את האירוע הזה

עודד פורר:  ובעיקר נוכח העובדה שמשרד הפנים נמצא עכשיו במבצע דרכונים שריתק את כל הלשכות שלו והוציא אותם מהמדיניות של מתן אשרות

עודד פורר:  זו החלטה שאני מצפה מהשר לקבל היום

עודד פורר:  אני אדבר איתו גם, גם מצפה שהמסר יבוא מכם

עודד פורר:  גם מבקש שייצא כפנייה רשמית של הוועדה

עודד פורר:  נוציא גם מכתב רשמי בעניין

עודד פורר:      שנית, למשרד הפנים

עודד פורר:  לפתוח אפשרות ללשכות מסוימות ששם יינתן שירות גם באשרות

עודד פורר:  תגדירו איזה מקומות

עודד פורר:  אתם נמצאים במבצע דרכונים – בסדר

יבגני סובה: יודעים להגדיר לפי הכניסה הראשונית

עודד פורר: תנו שלושה אזורים

עודד פורר:  צפון, מרכז, דרום

ליאור ברס: חייבת לומר - אנחנו לוקחים כנקודת מוצא את הסגירה של מחלקות אשרות בכל הארץ

ליאור ברס:  למה אנו יוצאים מנקודת מוצא שכל המחלקות סגורות, וצריכים לפתוח כמה בודדות? הנקודה הראשונה הייתה שרק ארבע לשכות נסגרות וגם זה מזעזע

ליאור ברס:  הפוך

עודד פורר: מקבל את  הערתך

עודד פורר:  חוזר בי

עודד פורר:  תנו בכל לשכה מישהו שנותן שירות, ושם יוכלו כולם לקבל את השירות

יבגני סובה: לפחות תראו את העומס, כמה יש

עודד פורר: הדבר האחרון, אני מבקש להצביע על החלטת ועדה, שקובעת שלשיטתנו ההחלטות שהתקבלו אינן חוקיות בעליל, והן מבוטלות מעתה ואילך

עודד פורר:  לשם כך נפנה עם ההחלטה הזו ליועצת המשפטית לממשלה בקביעה ובדרישה שתקבע שההחלטות שהתקבלו לא חוקיות ולכן בטלות

עודד פורר:  אחר כך שהמשרדים יעשו את התהליך שצריכים לעשות כפי שצריך לעשות תהליך, בעיקר שהנתונים שהוצגו כאן לגבי עמדת משרד החוץ בדיון הקודם פשוט לא נכונים

עודד פורר:  אומר משרד החוץ כאן – עמדתנו היא שצריך להמשיך בנוהל

עודד פורר:  בדיון הקודם הוצג כאילו משרד החוץ עומד מאחורי זה

עודד פורר:  מי בעד פנייה כזו?     הצבעה     

יבגני סובה: אולי הקואליציה תגייס נגד

זאב אלקין: בדיונים האלה הקואליציה אף פעם לא התעניינה

עודד פורר: זו לא קואליציה שמגייסת

עודד פורר:  היא עוסקת בפטורים מגיוס

עודד פורר:      בנוסף, אבקש לעשות דיון מעקב, בהתאם ללו"ז

עודד פורר:  מנהלת הוועדה תוצאי זימון

עודד פורר:  אבקש לזמן לדיון הזה את שר הפנים ואת שר העלייה והקליטה

עודד פורר:  זה נושא בליבת המשרד

עודד פורר:  את זימון השרים אני רוצה לעשות גם הוא לפי סעיף 123א ולהתייצבותם בעצמם לפי סעיף קטן (ד)

עודד פורר:  מי בעד? מי נגד? מי נמנע?     הצבעה         

עודד פורר: ההחלטה אושרה

עודד פורר:  הדיון הזה הוא נקודת חושך ענקית מבחינתה של ממשלת ישראל

עודד פורר:  לדעתי, לא היה כדבר הזה מעולם

עודד פורר:  לא משנה תחת איזה ממשלה או תחת איזה שרים, שמדינת ישראל פעלה לסגירת השערים

עודד פורר:      תודה רבה, הישיבה נעולה